ஐசோ அமைல் ஆல்ககால்

ஐசோ அமைல் ஆல்ககால் (Isoamyl alcohol) என்பது C5H12O   என்ற வாய்ப்பாட்டைக் கொண்ட கரிம வேதியியல் சேர்மம் ஆகும். ஐசோபென்டைல் ஆல்ககால் என்ற பெயராலும் இதை அழைக்கிறார்கள். இதனுடைய அமைப்பு வாய்ப்பாடு (CH3)2CHCH2CH2OH ஆகும். தெளிவான நிறமற்ற ஆல்ககாலான இச்சேர்மம் அமைல் ஆல்ககாலின் பல்வேறு மாற்றியங்களில் ஒன்றாகும். ஐசோ அமைல் அசிட்டேட்டு எனப்படும் வாழைப்பழ எண்ணெய் உற்பத்தியில் இது முக்கியமான பகுதிப்பொருளாக உள்ளது. இயற்கையில் கிடைக்கும் எசுத்தரான ஐசோ அமைல் அசிட்டேட்டை சுவைமண வேதிப்பொருளாக தொழிற்சாலைகளில் தயாரிக்கிறார்கள். பாக்டீரியாக்களை ஆய்ந்தறியும் இண்டோல் சோதனையில் பயன்படும் கோவேக் வினைப்பொருளின் ஒரு பகுதிப்பொருளாகவும் ஐசோ அமைல் ஆல்ககால் காணப்படுகிறது. 

ஐசோ அமைல் ஆல்ககால் முகவராக குளோரோஃபார்மில் நுரைநீக்கும் முகவராகவும் பயன்படுத்தப்படுகிறது . 

நீர்ம-நீர்ம பிரித்தெடுத்தல் வகை தொழில்நுட்பமான பீனால்-குளோரோஃபார்ம் தொழில்நுட்பத்தில் அமைல் ஆல்ககால் பயன்படுத்தப்படுகிறது. குளோரோபார்முடன் இவ்வடிநீரை சேர்ப்பதால் ரிபோநியூக்ளியேசின் செயல்பாடு தடுக்கப்படுகிறது. மேலும் பாலி-அடினினின் நீண்ட செயல்பாட்டில் ரிபோநியூக்ளியேசின் கரைதிறனும் பாதுகாக்கப்படுகிறது . 

உணவு பண்டங்களுக்கு மணமூட்டும் கருப்புக் காளானான டியூபர்மெலானோசிபோரத்தின் பகுதிப்பொருள்களில் ஒன்றாகவும் அமைல் ஆல்ககால் உள்ளது. தாக்குவதற்காக கூட்டிலுள்ள பிற உறுப்பினர்களை ஈர்க்க குளவிகள் பயன்படுத்தும் பெரோமோன்களில் ஒரு வேதிப்பொருளாக காணப்படுவதாக அமைல் ஆல்ககால் அறியப்பட்டுள்ளது Wilson, Calum & Davies, Noel & Corkrey, Ross & J. Wilson, Annabel & M. Mathews, Alison & C. Westmore, Guy. (2017). Receiver Operating Characteristic curve analysis determines association of individual potato foliage volatiles with onion thrips preference, cultivar and plant age. PLOS ONE. 12. e0181831. 10.1371/journal.pone.0181831..

 மேற்கோள்கள் 

பகுப்பு:ஆல்ககால்கள்
பகுப்பு:முதன்மை ஆல்ககால்கள்
பகுப்பு:ஆல்கனால்கள்